da en da nl ca da da de es da da da da da da da da da da da en da en en nl nb sv da da nb da de nb da da da da da da nb da da da nl da en da da es nl da
Udtalelse fra Rosendahl Design Group om afgørelse fra Konkurrence- og Forbrugerstyrelsen | Rosendahl Design Group
19.9.2022 10:40:52 CEST | Rosendahl Design Group
I forbindelse med en netop offentliggjort afgørelse fra Konkurrence- og Forbrugerstyrelsen om konkurrencemæssige uregelmæssigheder i en afgrænset tidsperiode har Rosendahl Design Group accepteret den forelagte bøde og dermed afsluttet sagen.
Det er et helt grundlæggende princip for Rosendahl Design Group at værne om og støtte den frie konkurrence, og virksomheden bestræber sig til enhver tid på at overholde gældende regler. Rosendahl Design Group tager derfor kraftig afstand fra de overtrædelser, som Konkurrence- og Forbrugerstyrelsen i enkeltstående tilfælde vurderer at have påvist.
Designgruppen har ikke haft til hensigt at begrænse den frie konkurrence eller bryde eksisterende regler og beklager derfor uregelmæssighederne.
CFO Lisbeth Dau siger om afgørelsen:
- De beskrevne uregelmæssigheder strider klart imod Rosendahl Design Groups værdier og den måde, vi ønsker at drive virksomhed på. Selv om der er tale om enkeltstående overtrædelser, der beror på fejl og manglende forståelse af gældende lovgivning samt mangelfuld rådgivning fra tredjepart, vedkender virksomheden sig sit ansvar. Vi har derfor i 2021 og 2022 iværksat en række robuste foranstaltninger for at sikre, at noget lignende ikke vil kunne gentage sig.
Rosendahl Design Group er generelt særdeles opmærksom på, at virksomhedens medarbejdere kender og forstår eksisterende regler og gennemfører derfor løbende indføring og træning i gældende lovgivning. I den forbindelse fremhæves det eksplicit, at medarbejdere i Rosendahl Design Group ikke på nogen måde må påvirke forhandleres priser, herunder via fastsættelse af bindende videresalgspriser.
Som opfølgning på dialogen med Konkurrence- og Forbrugerstyrelsens har Rosendahl Design Group udvidet sit interne compliance undervisningsprogram samt taget et eksternt understøttet whistleblower-værktøj i brug.
- I Rosendahl Design Group stræber vi efter, at vores handel baserer sig på stærke relationer til vores samarbejdspartnere og skaber gensidig værdi. Det er derfor klart den forventning, alle vores samarbejdspartnere skal kunne have til os. Vi beklager de fejl, der er sket og ser frem til at fortsætte det loyale samarbejde med vores dygtige, mangeårige partnere, siger Lisbeth Dau.
Rosendahl Design Group har samarbejdet fuldt ud med myndighederne og sikret Konkurrence- og Forbrugerstyrelsen fri og uhindret adgang til al efterspurgt og relevant materiale.
Rosendahl Design Group har ikke tidligere haft sager hos konkurrencemyndighederne.
Information om Rosendahl Design Group
Innovation, kreativ glæde og respekt for dansk designtradition – disse er pejlemærkerne for Rosendahl Design Group. Vores ambition er at fremvise og beskytte danske designskatte ved at genopdage klassikere – og skabe nye i overensstemmelse med dansk designtradition. Fælles for produkterne er, at de gør hver dag smukkere og tilfører værdi for vores kunder.
Vi er stolte af at repræsentere en brandportefølje, der omfatter elskede klassikere indenfor dansk design såvel som innovative livsstilsprodukter til hjemmet, til bordet og til køkkenet.
Følg pressemeddelelser fra Rosendahl Design Group
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Rosendahl Design Group
Rosendahl Design Group føjer stærk forandringsprofil til bestyrelsen25.5.2022 08:05:44 CEST | Pressemeddelelse
Danmarks førende designgruppe er i gang med en omfattende transformation af virksomheden, og som led i heri opruster Rosendahl Design Group nu bestyrelsen med Nille Skalts. Igennem mere end 20 år har hun rådgivet både store virksomheder og en lang række familieejede SMV’er samt offentlige institutioner i ind-og udland i forhold til at indfri deres sociale og bæredygtige potentiale.
Dansk designhus sætter turbo på international ekspansion med nyt joint venture12.5.2022 07:15:09 CEST | Pressemeddelelse
Rosendahl Design Group skruer op for de internationale ambitioner med sin første partneraftale uden for Skandinavien. Designgruppen stifter et joint venture med henblik på at booste sin tilstedeværelse på det amerikanske marked og har samtidig ansat JV-partner Thomas Perez som CEO for Rosendahl Design Group US.
Årsregnskab 2021: Rosendahl Design Group styrket efter rekordår10.5.2022 11:32:05 CEST | Pressemeddelelse
Både strategisk og finansielt står Danmarks førende designhus særdeles stærkt ovenpå sidste års vækst. Rosendahl Design Group fortsatte i 2021 sit høje tempo i transformationen af virksomheden med gennemførelsen af flere markante tiltag og opnåede samtidig en række ekstraordinært forbedrede resultater, herunder designgruppens højeste omsætning og indtjening nogensinde.
Rosendahl Design Group får ny ledelse9.3.2020 10:45:00 CET | Pressemeddelelse
Den 9. marts får Rosendahl Design Group ny ledelse. Det sker, når Henrik Rosendahl tiltræder som bestyrelsesformand, og overdrager posten som CEO til Mette Maix.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022